Andros Townsend

Andros Darryl Townsend (sündinud 16. juulil 1991 Leytonstone'is) on Inglismaa jalgpallur. Ta mängib äärepoolkaitsjana Premier League'i klubis Everton ja Inglismaa jalgpallikoondises.

Townsend liitus kaheksa-aastaselt Tottenham Hotspuri noorteakadeemiaga. Ta alustas profikarjääri 2009. aastal. Tottenham Hotspuri põhimeeskonnas saavutas ta regulaarse koha alles hooajal 2013–14. Enne seda oli ta aastatel 2009–2013 laenul kokku üheksas Inglismaa klubis, põhiliselt Inglismaa 1. liiga ja esiliiga klubides, kuid hooajal 2012–13 Premier League'i klubis Queens Park Rangers.

2016. aasta jaanuaris liitus ta Premier League'is mängiva Newcastle Unitediga ning mängis seal kuni hooaja lõpuni. 2016. aasta juulis sõlmis ta viieaastase lepingu Crystal Palace'iga. Hooajal 2018–2019 valiti Townsendi löödud värav mängus Manchester City vastu Premier League'i hooaja ilusaimaks väravaks.

2021. aasta juulis sõlmis ta kaheaastase lepingu Evertoniga.

Inglismaa jalgpallikoondises tegi ta debüüdi 11. oktoobril 2013 MM-i valikmängus Montenegro vastu. Ta lõi mängus ka värava.

Viited

Välislingid 

 Profiil Everton FC kodulehel

Inglismaa jalgpallurid
Tottenham Hotspur FC mängijad
Ipswich Town FC jalgpallurid
Watford FC jalgpallurid
Millwall FC mängijad
Leeds United FC jalgpallurid
Birmingham City FC jalgpallurid
Queens Park Rangers FC mängijad
Newcastle United FC mängijad
Crystal Palace FC mängijad
Everton FC mängijad
Premier League'i mängijad
The Championshipi mängijad
League One'i mängijad
Sündinud 1991